Angolas forsvar
Store norske leksikon,Samfunn,Forsvar og sikkerhet,Forsvar i verden
Angola har en av regionens største forsvarsstyrker i antall, men har mye eldre materiell. Tradisjonelt har Angola forsvarspolitiske bånd med Russland, og senere år i økende grad med Kina.
De samlede styrketall for Angolas væpnede styrker er 107 000 aktivt personell (2018, IISS). I tillegg kommer 10 000 halvmilitære politistyrker. Hæren Hæren har en personellstyrke på 100 000 aktivt personell. Materiell omfatter omkring 300 stridsvogner (omkring 200 T-55, 50 T-62 og 50 T-72), 10 lette stridsvogner av typen PT-76, 250 stormpanservogner, 246 pansrede personellkjøretøy og omkring 16 selvdrevet artilleri. I tillegg har hæren tungt artilleri, luftvernmissiler med kort rekkevidde og lett luftvernartilleri. Flyvåpenet Flyvåpenet har en personellstyrke på 6000 aktivt personell. Materiell omfatter blant annet 26 jagerfly (seks Su-27, to Su-30 og 18 MiG-23), 42 kampfly (20 MiG-21, åtte MiG-23, 13 Su-22 og én Su-24), 10 angrepsfly av typen Su-25, ett ELINT-fly, 56 transportfly, 42 treningsfly (hvorav 10 som også kan brukes som lette angrepsfly) og 124 helikoptre, hvorav 56 kamphelikoptre (34 Mi-24 og 22 Mi-35). I tillegg har flyvåpenet luftvernmissiler med middels rekkevidde. Marinen Marinen har en personellstyrke på omkring 1000 aktivt personell, og 21 patruljefartøy. I tillegg har marinen kystbatterier med kryssermissiler. Les mer i Store norske leksikon Angola Angolas samtidshistorie Angolas politiske system Litteratur The International Institute of Strategic Studies (IISS) (2019). The Military Balance 2019, kapittel 9, Sub-Saharan Africa, sidene 451-452.